กระทรวงการต่างประเทศ เตรียมพร้อมการประชุมเอเปคในเดือนพฤศจิกายนนี้
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ กล่าวในรายการคุยเรื่องบ้าน คุยเรื่องเมือง คุยทุกเรื่องกับรัฐมนตรี ว่า ได้เตรียมความพร้อมการเป็นเจ้าภาพจัดการประชุมผู้นำเขตเศรษฐกิจเอเปค ครั้งที่ 29 ในช่วงเดือนพฤจิกายน 2565 ถือเป็นการประชุมยังสถานที่จริงที่มีผู้นำจากนานาประเทศเข้าร่วมนับจากเกิดสถานการณ์โควิด-19 โดยไทยจะใช้โอกาสนี้ให้นานาประเทศร่วมหารือถึงการฟื้นฟูวิกฤติหลังโควิด-19 ทั้งด้านการค้า การลงทุน และการเชื่อมโยงสัมพันธภาพที่ดี สร้างการรับรู้เกิดความสมดุลของนานาประเทศ เป็นการวางพื้นฐานอนาคตของมนุษยชาติ โดยเฉพาะการขับเคลื่อนการพัฒนาเขตการค้าเสรีเอเชียเปซิฟิก ที่มีการผลักดันเป็นกรอบการค้าการลงทุนที่ใหญ่ขึ้น รวมถึงการหาแนวทางแก้ปัญหาความความขัดแย้งในด้านต่างๆ เพื่อเชื่อมโยงระหว่างประเทศในด้านการค้า โลจิตจิกส์และโครงสร้างพื้นฐาน